Olen juba 14 aastat rahvatantsija Maido Saare juhitavas tantsuansamblis Lee ning lähen uhkusega  tantsupeole ka sel aastal - koos abikaasaga, kes on samuti tantsija. Olles pidevalt nende imeliste rõivaste keskel tabas mind ühel hetkel arusaam, et laiem rahvas näeb neid vaid hetkil, mil meil esinemised toimuvad. Inimesed, kes laulu või tantsuga seotud pole, näevad neid 4 aasta tagant laulu ja tantsupeol, kui siiski. Need enam kui sajandeid vanad mustrid on Eesti kood ja varandus, mis on väärt oluliselt suuremat tähelepanu. Tahan eestlasele tutvustada seda varandust lihtsal ja kergesti vastuvõetaval moel.  Rahvusmustriga papud on loodud eesmärgiga äratada ellu ja tuua kaasaegsesse kasutusse meie imeilusad rahvusmustrid.  140 aastat tagasi lauldi Tartus esimesel laulupeol esimest korda Eesti hümni. See pidu on Eesti Rahva Muuseumis märgitud ka esimese suure peona, kus nähti laias valikus üheskoos erinevate kihelkondade pidurõivaid. Täna ei tea kahjuks paljud eestlased neist mustritest midagi ning tahame seda olukorda muuta.